CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A QUEENS' COLLEGE, UNIVERSITY OF CAMBRIDGE (REGNE UNIT), PER AL CURS 2008/2009. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/879)
  + [Valencià](/va/acuerdo/879)






Selector de idioma

Leer

* [Español](/es/acuerdo/879)
* [Valencià](/va/acuerdo/879)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A QUEENS' COLLEGE, UNIVERSITY OF CAMBRIDGE (REGNE UNIT), PER AL CURS 2008/2009.[Butlletí Oficial Universitat d'Alacant](/ca/Publicacion)
=============================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A QUEENS' COLLEGE, UNIVERSITY OF CAMBRIDGE (REGNE UNIT), PER AL CURS 2008/2009.

Data d'aprovació
:   20/06/2008

Data de publicació
:   25/06/2008

Òrgan competent
:   Vicerector de Tecnologia i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=879.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/879)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/879)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A QUEENS' COLLEGE, UNIVERSITY OF CAMBRIDGE (REGNE UNIT), PER AL CURS 2008/2009.&url=https://www.boua.ua.es/va/acuerdo/879)

**Títol:** CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A QUEENS' COLLEGE, UNIVERSITY OF CAMBRIDGE (REGNE UNIT), PER AL CURS 2008/2009.

**Secció:** CONVOCATÒRIES I CONCURSOS

**Òrgan:** Vicerector de Tecnologia i Innovació Educativa

**Data d'aprovació:** divendres, 20 de juny de 2008

CONVOCATÒRIA DE CONCURS D’UNA BECA PER A ATENDRE EL LECTORAT DE VALENCIÀ DE LA UNIVERSITAT D’ALACANT A QUEENS' COLLEGE, UNIVERSITY OF CAMBRIDGE (REGNE UNIT), PER AL CURS 2008/2009.  
    
    
 Vicerectorat de Tecnologia i Innovació Educativa, Programa de Lectorats de Llengua i Cultura Valencianes  
    
 Es convoca un concurs per a l’atorgament d’una beca per al lectorat de llengua i cultura valencianes a Queens' College, University of Cambridge (Regne Unit).  
    
    
 1. Finalitat  
    
 Promoure la llengua i cultura pròpies de la Comunitat Valenciana a la University of Cambridge (Regne Unit).  
    
    
 2. Descripció de l’activitat   
    
 Ensenyament i promoció de la llengua, literatura, sociolingüística, cultura, geografia, història, economia, tecnologia, infraestructures i tradicions i costums propis de la Comunitat Valenciana.   
    
    
 3. Dedicació i període d’activitat  
    
 La dedicació és de 8 hores setmanals de docència, d’acord amb el programa pactat per les dues universitats, més les corresponents a les tutories i a l’organització d’activitats de promoció, en el període comprès entre l'1 de setembre de 2008 i el 30 de juny de 2009, prorrogable per un altre any (2009-2010), amb l’acord previ d’ambdues institucions signants.   
    
 La dedicació també inclou donar a conèixer la Universitat d’Alacant entre l’alumnat i el professorat de Queens' College i de la University of Cambridge (Regne Unit), com a foment dels programes d’intercanvi, i la difusió de material editat per la Universitat d’Alacant.   
    
 La persona seleccionada té la possibilitat de col·laborar en altres iniciatives que puguen organitzar altres organismes per a la promoció de la llengua i la cultura de la Comunitat Valenciana a Itàlia. Si la persona beneficiària vol desenvolupar un projecte d’investigació (treball d’investigació, tesina, tesi) a la University of Cambridge (Regne Unit), podrà comptar amb la col·laboració d’aquesta institució i del seu professorat.   
    
 La persona beneficiària, a la fi de cada trimestre lectiu i durant el mes de juny, haurà de presentar memòries parcials i final de les activitats del lectorat a Queens' College i a la University of Cambridge al coordinador del Programa de Lectorats de la UA; en tot cas, ha d’informar en qualsevol moment de les activitats que porta a terme a petició del Secretariat de Promoció del Valencià (unitat encarregada de la gestió administrativa del Programa de Lectorats).   
    
 L’acceptació de la plaça adjudicada no implica cap tipus de vinculació ni laboral ni administrativa amb la Universitat d’Alacant i, en conseqüència, aquesta Universitat no assumeix cap responsabilitat derivada de la relació contractual del lector o lectora amb la universitat de destinació ni derivada de la seua actuació, especialment pels danys i perjudicis que puguen sobrevenir durant el desenvolupament de les seues funcions.  
    
    
 4. Dotació econòmica  
    
 La dotació econòmica és de 1.100 € mensuals, i la Universitat d’Alacant pagarà assumirà la despesa del viatge d’anada i tornada i contractarà una assegurança mèdica sols si la persona seleccionada no té dret a la targeta sanitària europea.   
    
 A més, la persona beneficiària disposarà gratuïtament d’allotjament (amb les despeses de llum i aigua incloses) i d’un menjar diari al Queens' College, University of Cambridge, a més de l’ús d’un despatx i d’un ordinador; també adquirirà la condició d’alumnat de tercer cicle d’aquella Universitat, amb la qual cosa tindrà accés a la biblioteca, al laboratori d’idiomes, a la cafeteria, etc., en les mateixes condicions que la resta d’alumnat de la University of Cambridge.   
    
    
 5. Requisits i mèrits  
    
 La convocatòria està dirigida preferentment a titulats (llicenciatura o diplomatura) o alumnat de tercer cicle de qualsevol titulació de la Universitat d’Alacant i de les altres universitats valencianes, sempre que s’acrediten coneixements superiors de valencià i anglès.   
    
 Pel que fa al valencià, cal tenir acreditat el grau superior de coneixements de valencià, d’acord amb la taula d’equivalències de la Universitat d’Alacant; (http://www.ua.es/spv/secretaria/taulaequivalencies.pdf); si no hi ha cap sol·licitant que puga acreditar aquests coneixements de valencià, s’estudiarà cada cas de manera favorable.   
    
 6. Criteris de selecció  
    
 La Comissió de Selecció ha de valorar les sol·licituds tenint en compte el barem següent:   
 a)      Expedient acadèmic (màxim 25 punts)  
 b)      Altres títols de coneixement superior de llengües (màxim 12 punts)  
 c)      Altres títols universitaris superiors (màxim 10 punts)  
 d)      Certificats de coneixements específics de valencià (màxim 5 punts)  
 e)      Experiència docent: impartició de docència DE valencià (màxim 15 punts)   
 f)        Experiència docent: impartició de docència EN valencià (màxim 10 punts)   
 g)      Experiència docent en cursos de llengua per a estrangers (màxim 10 punts)  
 h)      Experiència laboral no docent en l’àmbit lingüístic (màxim 5 punts)  
 i)        Experiència en activitats d’animació sociocultural (màxim 10 punts)  
 j)        Publicacions (màxim 3 punts)  
 k)      Programa del curs (màxim 10 punts)  
 l)        Projecte investigador (màxim 5 punts)  
 m)    Altres mèrits (màxim 10 punts)  
 n)      Entrevista, si escau: màxim 25 punts  
    
    
    
 7. Documentació i termini de presentació de sol·licituds  
    
 Les persones interessades han de presentar la sol·licitud corresponent Les persones interessades han de presentar la sol·licitud corresponent  
<http://www.ua.es/va/servicios/ayr/registro_general/impresos/solicitud_normalizada.pdf>  
en el Registre de la Universitat d’Alacant, dirigida al Programa de Lectorats de Llengua i Cultura Valencianes, Vicerectorat de Tecnologia i Innovació Educativa. Cal adjuntar a la sol·licitud la documentació següent:   
    
 - Fotocòpia del DNI o equivalent   
 - Fotocòpia del títol de llicenciatura, diplomatura o del resguard, si escau   
 - Certificat de l’expedient acadèmic en què conste numèricament la nota mitjana de la carrera que s’ha cursat  
 - Acreditació del nivell de valencià   
 - Acreditació del coneixement de la llengua de destinació i dels coneixements d’altres llengües comunitàries.  
 - Acreditació d’altres títols universitaris, si escau.  
 - Programa de la proposta d’un curs de valencià (llengua, literatura i cultura) que es podria impartir i de les activitats que s’hi podrien desplegar.  
 - Projecte d’investigació per a desplegar a la universitat de destinació.  
 - Altres títols, certificats o documents que es consideren d’interès per a la valoració.  
    
 Les persones que sol·liciten la beca han d’aportar, a més de la documentació requerida, l’acreditació documental dels coneixements i experiències indicats en el currículum. Els documents presentats no es retornaran, per la qual cosa es recomana lliurar fotocòpies, que s’hauran de confrontar amb els documents originals en el moment de registrar la sol·licitud.   
    
 La Comissió de Selecció es reserva el dret d’exigir a les persones que es presenten a la convocatòria que aporten documentació complementària.  
    
 El termini per a la presentació de les sol·licituds i de la documentació finalitza vint dies naturals després de la publicació de la convocatòria en el BOUA.  
    
    
 8. Selecció  
    
 L’avaluació i la proposta d’adjudicació de la beca les ha de fer una comissió formada per:   
 - El vicerector de Tecnologia i Innovació Educativa o persona en qui delegue   
 - El coordinador del Programa de Lectorats de Llengua i Cultura Valencianes de la Universitat d’Alacant   
 - Un representant de cadascuna de les universitats valencianes amb lectorats   
 - Un representant de la Conselleria d’Educació   
 - Un representant de l’Acadèmia Valenciana de la Llengua   
 - Un representant de la universitat de destinació, si escau   
 - Un representant del Departament de Filologia Catalana de la Universitat d’Alacant  
    
 La comissió ha de valorar, en primer lloc, els mèrits de les persones sol·licitants admeses, d’acord amb els criteris de selecció del punt 5, i després establir una relació de candidatures finalistes; amb aquestes persones pot mantenir una entrevista, si es considera necessari. L’entrevista serà convocada amb un termini mínim de 48 h. També podran ser convocades a un examen de coneixements de valencià (llengua, literatura i cultura) o d’anglès.   
    
    
 9. Renúncia i incompliment  
    
 Les persones que resulten seleccionades no podran renunciar al lectorat abans de la finalització del període acadèmic corresponent, tret que, a criteri de la Universitat d’Alacant, es justifique per causa de força major.  
 La renúncia implica la pèrdua de la dotació econòmica a partir de la data de renúncia i l’atorgament del lectorat a la persona que figure com a suplent.  
 L’incompliment de les tasques assignades comportarà la pèrdua d’aquesta i de la dotació econòmica corresponent.  
 Una mateixa persona no pot ocupar una plaça de lectorat més de tres anys seguits.  
    
    
 10. Resolució  
    
 La resolució es farà pública en el tauler d’anuncis de l’edifici de Rectorat i en l’adreça web http://www.ua.es/spv/lectorat, a l’efecte de la notificació oficial, de conformitat amb el que disposa l’article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
    
 Contra la resolució que pose fi a la selecció d’aspirants es pot interposar un recurs d’alçada davant el rector de la Universitat d’Alacant, en el termini d’un mes comptador des de l’endemà de la publicació de la relació definitiva de persones aspirants seleccionades.   
    
    
 Faraón Llorens Largo  
 Vicerector de Tecnologia i Innovació Educativa  
    
 Alacant, 20 de juny de 2008





[Carretera Sant Vicent del Raspeig s/n  
03524 Sant Vicent del Raspeig - Alacant  
 Tel. 04 773 7017 - Fax 04 461 9286](https://www.google.es/maps/@12.939421,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12799&trk=tyah&trkInfo=tarId%6X0832228677001%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)